**Poplatok za kurz: 20 €, invalidní dôchodcovia a dôchodcovia nad 65 rokov:15 €**

Názov: **Právo ochrany osobných údajov v praxi**

Fakulta: Právnická fakulta

Miesto konania: PF, Kollárova 10, Trnava, miestnosť sa určí dodatočne

Predpokladaný čas výučby: **streda** v čase medzi **15.00 a 18.00 hod.** ( neprekrýva sa s inými právnickými programami), **Zimný semester**

Rozsah vzdelávacieho programu – Krátkodobé vzdelávanie: 3 prednášky (po 2 hodiny) v zimnom semestri v mesiaci október (2) a november (1)

Minimálny počet študujúcich: 13

Maximálny počet študujúcich: 40

Cieľ vzdelávania: Právo ochrany osobných údajov je dynamické a neustále sa vyvíjajúce odvetvie, ktoré reaguje na technologický pokrok a nové výzvy v oblasti ochrany súkromia.  Právo ochrany osobných údajov je právna disciplína, ktorá sa zaoberá ochranou osobných údajov jednotlivcov a reguláciou ich spracúvania. Jeho cieľom je zabezpečiť, aby osobné údaje boli spracúvané zákonne, transparentne a bezpečne. Študujúci sa oboznámia so základnými ideami všeobecného nariadenia o ochrane údajov (tzv. GDPR nariadenie), s národnou právnou úpravou v tejto oblasti. Rozoberieme si pojem prevádzkovateľ vs. sprostredkovateľ, požiadavky na dokumentáciu GDPR, inštitút zodpovednej osoby na ochranu osobných údajov v spoločnosti, druhy právnych základov na spracúvanie osobných údajov, inštitút súhlasu, politiku nastavenia cookies na webových stránkach a pod. Obsahom štúdia bude aj právna analýza najzásadnejších úradných a súdnych rozhodnutí v oblasti ochrany osobných údajov.

**Zoznam prednášok/cvičení**

Zimný semester

1. Všeobecné nariadenie o ochrane údajov (tzv. GDPR nariadenie) vs. slovenská právna úprava tejto oblasti
2. Pojem prevádzkovateľ vs. sprostredkovateľ, požiadavky na dokumentáciu GDPR, inštitút zodpovednej osoby na ochranu osobných údajov v spoločnosti, druhy právnych základov na spracúvanie osobných údajov, inštitút súhlasu, politika nastavenia cookies na webových stránkach
3. Právna analýza najzásadnejších úradných a súdnych rozhodnutí v oblasti ochrany osobných údajov

Vyučujúci/lektor:

JUDr. Lucia Čabová, LL.M., Právnická fakulta TU, Únia podnikových právnikov SR